মহানগর ওয়েবডেস্ক: অবলুপ্তির পথে জম্মু কাশ্মীরের ৩৭০ ধারা৷ জম্মু কাশ্মীর ও লাদাখ হতে চলেছে দুটি কেন্দ্রশাসিত অঞ্চল৷ তবে মোদী সরকারের এই সিদ্ধান্ত মানছে না বলে জানিয়ে দিল চিন৷ বেজিং জানিয়েছে, জম্মু কাশ্মীর নিয়ে এই একতরফা সিদ্ধান্ত নিচ্ছে সরকার৷ সরকারের এই সিদ্ধান্তে উদ্বেগ বাড়বে উপত্যকার৷ সঙ্গে তারা এও জানিয়েছেন, লাদাখকে কেন্দ্রশাসিত অঞ্চলে পরিণত করার সিদ্ধান্ত তারা মানছে না৷ যদিও চিনের এই মন্তব্যকে খারিজ করে ভারতের বিদেশমন্ত্রক জানিয়েছে, এটি ভারতের সম্পূর্ণ অভ্যন্তরীণ বিষয়৷ এদিকে চিনের এই প্রসঙ্গকে টেনে পাকিস্তানের প্রধানমন্ত্রী ইমরান খান আগেই জানিয়েছিলেন, ৩৭০ ধারা প্রত্যাহারের সিদ্ধান্তকে চিনও সমর্থনও করেনা ও এই সিদ্ধান্ত কোনওমতেই গ্রহণযোগ্য নয়।
লাদাখকে কেন্দ্রশাসিত অঞ্চল ঘোষণার 'একতরফা' সিদ্ধান্ত মানি না! হুঁশিয়ারি চিনের